Innendørs bossug i Jonsvollskvartalet
**Bossnettet i Bergen** er et avfallssug i Bergen sentrum. Prosjektet ble vedtatt i 2008 og åpnet 26. oktober 2015. Originalt var prosjektet estimert til en kostnad på 1 050 millioner kroner, men det kom et nytt estimat i 2013, som tilsa en økning til 1 500 millioner kroner. 

Når systemet står ferdig i 2022 vil 15 000 husstander være dekket av nettet. Per juni 2019 besto nettet av ett system, 14 kilometer med rør som betjener 7 000 husholdninger.. Det første nettet dekker Nøstet, Klosteret, Engen og Sydnes 

I februar 2019 samlet bossnettet inn fire tonn om dagen og selve tømmingen av containerne på terminalen skjer med ordinære bossbiler, én gang i uken.

Utbygging
---------

Utbyggingen startet i 2007 da deler av bossnettet ble lagt i traseen til Bybanen i Kaigaten. Steg 1, kalt *blått nett*, ferdigstilles september 2019 og har en dobbel mottaksterminal i Jektevikten som tar i mot begge sløyfene i dette nettet.

Videre skal det[*når?*] bygges et «grønt nett» som skal dekke blant annet Marken og Nygårdshøyden og det skal bygges en terminal på Nygårdstangen i Bergen sentrum for å dekke mottaket av dette nettet.

I framtiden[*når?*] skal det bygges et «rødt nett» mot Sandviken.

Kart over bosnettet er ifølge BIR Nett offentlig tilgjengelig informasjon og har delegert datadeling til Bergen Vann. Kart og datafiler (.sosi filer) kan bestilles hos VA-etaten/Bergen vann sine nettsider. Bergen Vann mener fra sin side at bossnettet er samfunnskritisk infrastruktur og dermed skjermingsverdig informasjon .

På internett finnes diverse kart over bossnettet i lavere oppløsning, inkludert fra BIR selv (se vedlagt kart til venstre).

Teknisk
-------

Bossnettet har ulike nedkast, ett for papir og plast og ett for restavfall. I tillegg finnes det bossbøtter som står langs gaten. De minste nedkastene har sylindre rett under nedkastet med kapasitet for ca. 30 leiligheter. Mens de som er dimensjonert for 30-400 leiligheter har en betongkasse under nedkastet for å kunne mellomlagre større mengder avfall før det suges ut.

Selve nettet består av stålrør med indre diameter på 508 mm langs alle trasene. Når systemet kjører, suges luft inn i enden og det hele drives av ni vifter på 90 kilowatt fordelt over to fysiske nett, som får vindhastigheten opp i 80 km/t. Rørene er beregnet å vare i minst 60 år.

Bossnettet i Bergen har stakehull hver hundrede meter langs bossnettet og egne kumlokk til hullene

Operasjon
---------

Alle brukerne av nedkastene har en RFID-brikke man må autentisere seg med for å åpne lukene. Private brukere har åtte inkluderte à 35 liter restavfall[*klargjør*] og ubegrenset med kildesortert avfall. En større luke på 120L er tilgjengelig for næringskunder.

Drift
-----

Bossnettet driftes av Envac Norge, et underselskap av svenske Envac AB, som også har gjort utbyggingen av selve nettet og har en driftsavtale på ti år.

Priser og utmerkelser
---------------------

* **National Energy Globe Award 2017** for ... avgjørelsen å lage bossnett i Bergen
* Finaleplass for Smart City-løsninger i **Smart City Expo World Congress 2018**

Referanser
----------

1. ↑  «Bir Nett AS - Bergen - Se Regnskap, Roller og mer». *www.proff.no*. Besøkt 4. juni 2019.
2. ↑  «Årsrapporten 2018 - BIR». *bir.no* **(norsk)**. Besøkt 4. juni 2019.
3. 1 2  Valle, Marius (15. august 2015). «Snart skal anlegget suge bort søppelet til 10.000 norske hjem». *Tu.no* **(norsk)**. Besøkt 4. juni 2019.
4. ↑  «Åpnet bossnettet i sentrum». *Bergen kommune* **(norsk)**. Arkivert fra originalen 5. juni 2019. Besøkt 4. juni 2019.
5. ↑  «Her er alt du trenger å vite om bossnettet». *nordnesrepublikken.no*. Besøkt 4. juni 2019.
6. 1 2  «Bossnettet i Bergen hevder seg i verdenstoppen - Norsk Kommunalteknisk Forening». *www.kommunalteknikk.no* **(norsk)**. 15. november 2018. Besøkt 4. juni 2019.
7. ↑  «Årsrapporten 2018 - BIR». *bir.no* **(norsk)**. Besøkt 4. juni 2019.
8. 1 2  «Bergen». *Envac*. Besøkt 4. juni 2019.
9. ↑  «Bossnettet i Bergen sentrum - BIR». *bir.no* **(norsk)**. Besøkt 4. juni 2019.
10. ↑  Forespørsel om innsyn i bossnett til Bergen Vann, november. 2021
11. 1 2  Terje Strøm (5. desember 2014). «Hvorfor er BIR Nett er stolt av å fortelle om prosjektutvikling, utbygging og driftserfaringer med Bergens nye «bossnett»?» (PDF). BIR Nett AS. Arkivert fra originalen (PDF) 12. november 2021. Besøkt 12.11.2021.
12. ↑  «Energy Globe Award / national winner country sites». *www.energyglobe.info*. Arkivert fra originalen 4. september 2017. Besøkt 4. juni 2019.

Eksterne lenker
---------------

* Offisielt nettsted Rediger på Wikidata